चार साल बाद उद्यान विभाग फिर बेचेगा कैंचियां
प्रदेशके बागबानों के लिए अच्छी खबर है। उद्यान विभाग फिर से कैंचियों की बिक्री शुरू करेगा। कैंचियों की खरीद को मंजूरी मिल गई है। मंजूरी मिलने के बाद अब विभाग जल्द ही कैंचियां खरीदेगा।
चार साल पहले विभाग ने कैंचियां बेचना बंद किया था। ऐसे में बागबानों को प्रूनिंग कार्य के लिए कैंचियों खरीदने को बाजार का रुख करना पर रहा था, पर विभाग की ओर से फिर बिक्री शुरू किए जाने से बागबानों को बाजार से सस्ते दाम पर कैंचियां मिलेंगी। कैंचियों की खरीद पर एक से डेढ़ करोड़ रुपए खर्च किए जाएंगे। उद्यान विभाग के अधिकारियों की माने तो कैंचियों की खरीद को लेकर प्रक्रिया तेज है। संभव है कि अप्रैल-मई महीने में प्रदेश के सभी उद्यान केंद्रों में कैंचियां पहुंच जाएगी।
शिमलाको खरीदी जाएगी करीब 10 हजार कैंचियों
उद्यानविभाग अकेले शिमला के लिए करीब 10 हजार कैंचियां खरीदेगा। उद्यान विभाग जिला शिमला के डिप्टी डायरेक्टर एनके मेहता ने बताया कि जिले के सभी उद्यान केंद्रों से आई डिमांड के अनुसार खरीद की जा रही है। जिले में रामपुर, रोहड़ू, चौपाल, कोटखाई और ठियोग आदि जगहों से कैंचियों की अधिक डिमांड है।
बागबानोंको फेल्को सेवन कैंची भी मिलेगी :उद्यान विभाग के पास बागबानों को फेल्को सेवन कैंची भी मिलेगी। कैंचियों में इसकी सबसे अधिक डिमांड है। शिमला के लिए मंगवाई जा रही 10 हजार कैंचियों में करीब 5 हजार कैंचियां फेल्को सेवन है। इसके अलावा विभाग एक हजार फेल्को 5 कैंचियां और फेल्को 60 आरियों की खरीद भी करेगा। यह सभी प्रोडक्ट स्विट्जरलैंड मेड हैं।
जर्मनी मेड कैंचियां भी लॉन्च करेगा विभाग
उद्यानविभाग कुछ जर्मनी मेड कैंचियां भी ट्रायल के तौर पर लॉन्च कर रहा है। जर्मनी मेड की करीब दो हजार कैंचियां खरीदी जा रही है। ये हल्की भी हैं और पकड़ में भी अच्छी है। डिप्टी डायरेक्टर ने बताया कि अगर ये कैंचियां बागबानों को पंसद आई तो फिर इनको रेग्युलर रूप से विभाग अपने प्रोडक्टों में शामिल करेगी।
बिक्री शुरू होने से यह बागबानों को फायदा
उद्यानविभाग की ओर से कैंचियों की बिक्री शुरू किए जाने से बागबानों को लाभ होगा। बागबानों को बाजार में जिन कैंचियों के लिए अच्छे खासे दाम चुकाने पड़ रहे हैं। वे कैंचियां विभाग के पास कम दाम पर मिलेगी। फेल्को सेवन कैंची की कीमत खुले बाजार में करीब 3500 रुपए है, जबकि विभाग सब्सिडी पर यह कैंची दो हजार में बेचेगा। इसी तरह फेल्को 5 सब्सिडी पर एक हजार, आरी करीब 900 रुपए की मिलेगी।
दिसंबर से शुरू होती है बगीचों में प्रूनिंग
सेबके बगीचों में प्रूनिंग यानि सेब की कांट-छांट का कार्य दिसंबर माह से शुरू किया जाता है। प्रूनिंग इसलिए जरूरी होती, ताकि बेतरतीब टहनियां सेब के भार से टूट और बीमे भी अच्छे निकले। इस बार तो प्रूनिंग कार्य निकल गया है। विभाग अप्रैल से मई महीनों में कैंचियों की बिक्री शुरू करेगा। लिहाजा, बागबान इनको इस्तेमाल अगले साल कर सकेंगे।
खुशखबरी
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva